
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.17.799/2025

REFERAT DE APROBARE
pentru proiectul de hotărâre privind alegerea unui nou reprezentant al Consiliului Local al municipiului Alba Iulia care va face parte din componența Comisiei de evaluare a ofertelor pentru vânzarea bunurilor proprietate privată a municipiului Alba Iulia

Prin proiectul de hotărâre supus spre dezbatere Consiliului Local al municipiului Alba Iulia, se propune să se ia în discuție numirea unui nou reprezentant al Consiliului Local al municipiului Alba Iulia care va face parte din componența Comisiei de evaluare a ofertelor pentru vânzarea bunurilor proprietate privată a municipiului Alba Iulia în locul dlui.Popescu Emil Antoniu, care a demisionat din funcția de consilier local.


La întocmirea proiectului de hotărâre, s-au avut în vedere următoarele:


După alegerile locale din anul 2024, deoarece componența Consiliului Local al municipiului Alba Iulia s-a modificat, a fost nevoie să se constitue o nouă Comisie de evaluare a ofertelor pentru vânzarea bunurilor proprietate privată a municipiului Alba Iulia, cu respectarea dispozițiilor art.317 , ale art.338 și ale art.363 alin.(1) din OUG 57/2019 privind Codul Administrativ, cu modificările și completările ulterioare.


Potrivit dispozițiilor art.338 din OUG nr.57/2019 privind Codul administrativ, ”la nivelul autorității publice contractante se organizează o comisie de evaluare, componența acesteia fiind aprobată prin ordin de ministru, respectiv prin dispoziție a primarului sau, după caz, a președintelui consiliului județean, care adoptă decizii în mod autonom și numai pe baza criteriilor de selecție prevăzute în instrucțiunile privind organizarea și desfășurarea licitației.”


Întrucât între Primarul municipiului Alba Iulia și Consiliul Local al municipiului Alba Iulia nu există relații de subordonare în temeiul cărora Primarul să poată numi direct reprezentanții Consiliului Local în Comisie, a fost necesar necesar ca pentru emiterea Dispoziției privind stabilirea componenței Comisiei de evaluare a ofertelor pentru vânzarea bunurilor proprietate privată a municipiului Alba Iulia, să fie numiți de către Consiliul Local reprezentanții acestuia, atât membrii titulari cât și membrii supleanți care să facă parte din componența acestei Comisii.


Ca atare, prin dispozițiile HCL nr.457/13.12.2024, au fost numiți ca membrii titulari ai Comisiei următorii consilieri locali:


1.Popescu Emil-Antoniu


2.Dogar Vasile Bogdan


3.Paul Voicu


4.Draschan Andrei Ioan


5.Florea Paul Victor


Dintre aceștia, a fost numit ca și președinte al Comisiei dl.Popescu Emil-Antoniu.


Prin dispozițiile HCL nr.457/2024, au fost numiți ca membrii supleanți următorii consilieri locali:


1.Filimon Marius


2.Toma Adina Cristina


3.Nanu Dana Elisabeta


4.Trifu Marian Mircea


5.Lazăr Ioan Bogdan


Dintre aceștia, a fost numit ca președinte supleant al Comisiei dl.Filimon Marius.


În urma adoptării de către Consiliul Local a HCL nr.457/2024, a fost emisă de către Primarul municipiului Alba Iulia Dispoziția nr.2739/16.12.2024 privind aprobarea componenței Comisiei de evaluare a ofertelor pentru vânzarea bunurilor proprietate privată a municipiului Alba Iulia.


În luna ianuarie 2025, dl.Popescu Emil Antoniu și-a înaintat demisia din calitatea de consilier local din cadrul Consiliului Local al municipiului Alba Iulia prin adresa înregistrată la Primăria municipiului Alba Iulia sub nr.4.222/16.01.2025, urmare a acestui fapt fiind adoptată de către Consiliul Local al municipiului Alba Iulia HCL nr.9/2025 privind constatarea încetării de drept, prin demisie, a mandatului domnului consilier local Popescu Emil-Antoniu.


Având în vedere cele de mai sus, pentru buna funcționare a Comisiei de evaluare a ofertelor pentru vânzarea bunurilor proprietate privată a municipiului Alba Iulia cu respectarea dispozițiilor legale în vigoare, considerăm că se impune numirea ca membru titular al Comisiei a unui alt membru din rândul consilierilor locali în funcție.


Totodată, având în vedere faptul că dl.Popescu Emil-Entoniu a fost numit și ca președinte titular al acestei comisii, este necesar ca dintre membrii titulari ai Comisiei să fie numit un alt membru titular în calitate de președinte al Comisiei.

La redactarea proiectului de hotărâre, au fost avute în vedere dispoziţiile art.129 alin.(2) lit."c", coroborat cu art.129 alin.(6)  lit.”b”, ale art.139 alin.(3) lit.”g”, ale art.196 alin.(1) lit.”a”, ale art.317 alin.(3) lit.”b”, ale art.338 și ale art.363 alin.(1) din OUG nr.57/2019 privind Codul Administrativ, cu modificările și completările ulterioare.
PRIMAR
Pleșa Gabriel Codru
